Γεγονότα Απριλίου 2024

Παρατίθενται παρακάτω σημαντικά **γεγονότα** απ' όλο τον κόσμο που συνέβησαν το μήνα  Απρίλιο του 2024, συνοδευόμενα από τις πηγές μέσω των οποίων μεταδόθηκαν.

## 1 Απριλίου
**Πόλεμος και επιθέσεις**
*Σύγκρουση Ισραήλ-Χεζμπολάχ
**Σε ισραηλινή αεροπορική επιδρομή με στόχο την ιρανική πρεσβεία στη Δαμασκό της Συρίας, σκοτώνονται οκτώ μέλη του Σώματος Φρουρών της Ισλαμικής Επανάστασης, συμπεριλαμβανομένου του Ιρανού ταξίαρχου Μοχάμαντ Ρεζά Ζαχεντί. (Reuters) 
*Πόλεμος Χαμάς-Ισραήλ
*Επτά εθελοντές από την Παγκόσμια Κεντρική Κουζίνα, μεταξύ των οποίων έξι υπήκοοι Βρετανίας, Πολωνίας, Αυστραλίας και Παλαιστίνης και ένας ΗΠΑ-Αμερικανο-Καναδός, σκοτώνονται σε ισραηλινή αεροπορική επιδρομή νότια της Ντέιρ ελ Μπαλάχ. (Al Jazeera)

**Καταστροφές και δυστυχήματα**
*Οι αρχές στην περιφέρεια Αμούρ της Ρωσίας, τερματίζουν τις επιχειρήσεις διάσωσης 13 εργατών που είχαν παγιδευτεί σε ένα  χρυσωρυχείο από τις 18 Μαρτίου και κηρύσσουν τους εργάτες νεκρούς. 
(ABC News)

**Διεθνείς σχέσεις**
* Η Βόρεια Κορέα εκτοξεύει βαλλιστικό πύραυλο στη Θάλασσα της Ιαπωνίας κοντά στο έδαφος της Νότιας Κορέας. (AP)

**Πολιτική και εκλογές**
*Πολιτική του Αγίου Μαρίνου
**Η Μιλένα Γκασπερόνι και ο Αλεσάντρο Ρόσι ορκίζονται για ένα εξάμηνο ως Κυβερνώντες Διοικητές του Αγίου Μαρίνου. (''San Marino RTV'')

## 2 Απριλίου
**Καταστροφές και δυστυχήματα**
*Είκοσι εννέα άνθρωποι σκοτώνονται σε πυρκαγιά που ξεσπά σε νυχτερινό κέντρο διασκέδασης στην Κωνσταντινούπολη της Τουρκίας. (Reuters)

**Νόμος και έγκλημα**
*Ένας 12χρονος μαθητής σκοτώνεται και άλλοι δύο τραυματίζονται στην Βάνταα της Ουουσίμαα, στη Φινλανδία. Ένας 12χρονος συμμαθητής τους κρατείται. (AP) (Yle)
*Μεξικανικές γενικές εκλογές 2024
**Ένας υποψήφιος για τις δημοτικές εκλογές δολοφονείται στη Σελάγια της Γκουαναχουάτο, ενόψει των προσεχών γενικών εκλογών στο Μεξικό. (CNN)

## 3 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Η Ουκρανία χαμηλώνει την ηλικία στράτευσης από τα 27 στα 25. (''The Guardian'') (''The New York Times'')

**Καταστροφές και δυστυχήματα**
*Σεισμός 7,4 Ρίχτερ πλήττει τις ανατολικές ακτές της Ταϊβάν, προκαλώντας προειδοποιήσεις για τσουνάμι στη νομαρχία Οκινάουα της Ιαπωνίας. Ένα μεγάλο τμήμα του ακατοίκητου νησιού Νήσου Γκισάν καταρρέει στον ωκεανό. Εννέα άνθρωποι σκοτώνονται στην Ταϊβάν, εκ των οποίων οι τέσσερις από πτώση βράχων, ενώ περισσότεροι από 930 άλλοι τραυματίζονται. (AP) (Al Jazeera)

**Νόμος και έγκλημα**
*Στην Ουγκάντα το Συνταγματικό Δικαστήριο επικυρώνει τον Νόμο κατά της Ομοφυλοφιλίας του 2023, ο οποίος προβλέπει τη θανατική ποινή για συγκεκριμένες ομοφυλοφιλικές πράξεις.  (''South China Morning Post'')

**Πολιτική και εκλογές**
*Η επιχειρηματίας Σαμ Μόστιν διορίζεται Γενικός Κυβερνήτης της Αυστραλίας και θα διαδεχθεί τον Ντέιβιντ Χάρλεϊ την  1η Ιουλίου. (''Canberra Times'')

## 4 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Οι Ρώσοι εξαπολύουν πολλαπλές επιθέσεις με μη επανδρωμένα αεροσκάφη Shahed στο Χάρκοβο της Ουκρανίας, με αποτέλεσμα να σκοτωθούν τουλάχιστον πέντε άνθρωποι, μεταξύ των οποίων τρεις εργάτες διάσωσης, και να τραυματιστούν άλλοι πέντε. (Reuters)
*Έντεκα μέλη των δυνάμεων ασφαλείας, μεταξύ των οποίων πέντε Φρουροί της Επανάστασης, σκοτώνονται στην Σιστάν και Μπαλουσεστάν του Ιράν, κατά τη διάρκεια επίθεσης εναντίον του αρχηγείου των Φρουρών της Επανάστασης από μέλη της Τζαςις ουλ-Αντλ. Δεκαέξι μαχητές σκοτώνονται στην ανταλλαγή πυροβολισμών που ακολουθεί. (Reuters)

**Νόμος και έγκλημα**
*Συλλαμβάνεται η Νοσιβίουε Μαπίσα-Ενκακούλα, πρόεδρος της Εθνοσυνέλευσης της Νότιας Αφρικής και απαγγέλλονται εναντίον της κατηγορίες για διαφθορά, μία μόλις ημέρα μετά την παραίτησή της από το αξίωμα. (VOA)

**Πολιτική και εκλογές**
*Μαλτέζικη προεδρική εκλογή (2024)
**Η Μίριαμ Σπιτέρι Ντεμπόνο ορκίζεται ως πρόεδρος της Μάλτας,  διαεχόμενη τον Τζορτζ Βέλα και γίνεται η τρίτη γυναίκα στο αξίωμα του αρχηγού κράτους. (''Times of Malta'')

**Επιστήμη και τεχνολογία**
*Ερευνητές του Φασματοσκοπικού Εργαλείου Σκοτεινής Ενέργειας στην Αριζόνα των ΗΠΑ, δημοσιεύουν τον μεγαλύτερο τρισδιάστατο χάρτη του σύμπαντος με περισσότερους από έξι εκατομμύρια γαλαξίες. Χρησιμοποιώντας αυτόν τον χάρτη, οι ερευνητές είναι σε θέση να μετρήσουν την επιτάχυνση του ρυθμού διαστολής του σύμπαντος με πρωτοφανή ακρίβεια, εντοπίζοντας ενδείξεις ότι ο ρυθμός διαστολής αυξάνεται με την πάροδο του χρόνου.(''The Guardian'') (Berkeley Lab)

## 5 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Τουλάχιστον τρεις άνθρωποι σκοτώνονται και τουλάχιστον 13 άλλοι τραυματίζονται από διπλή πυραυλική επίθεση του ρωσικού στρατού στη Ζαπορίζια. (''The Kyiv Independent'') (Reuters)

**Οικονομία και επιχειρήσεις**
*Η Ζιμπάμπουε θέτει σε κυκλοφορία ένα νέο νόμισμα, το Γκολντ της Ζιμπάμπουε, το οποίο στηρίζεται στα αποθέματα χρυσού και στα ξένα νομίσματα εν μέσω της υποτίμησης του τρέχοντος νομίσματος. (AP)

**Καταστροφές και δυστυχήματα**
*Σεισμός μεγέθους 4,8 Ρίχτερ σημειώνεται στο βορειοδυτικό Νιού Τζέρσεϊ, προξενώντας δονήσεις ανά την ανατολική ακτή των ΗΠΑ.(ABC News)

**Διεθνείς σχέσεις**
*Μετά τη σύλληψη από την τοπική αστυνομία του πρώην αντιπροέδρου Χόρχε Γκλας στην πρεσβεία του στο Κίτο κατά παράβαση του άρθρου 22 της Σύμβασης της Βιέννης για τις Διπλωματικές Σχέσεις, το Μεξικό αναστέλλει τις διπλωματικές σχέσεις με τον Ισημερινό. (''The Guardian'')

## 6 Απριλίου

**Πόλεμος και επιθέσεις**
*Ρωσική εισβολή στην Ουκρανία
**Σε επίθεση ρωσικού  μη επανδρωμένου αεροσκάφους στο Χάρκοβο σκοτώνονται οκτώ πολίτες και τραυματίζονται άλλοι δέκα. Τουλάχιστον εννέα πολυώροφα κτίρια υφίστανται σοβαρές ζημιές, καθώς και ένα πρατήριο καυσίμων. (Al Jazeera) (Reuters)

**Καταστροφές και δυστυχήματα**
*Γύρω στα 2.500 σπίτια πλημμυρίζουν και τουλάχιστον τέσσερις άνθρωποι σκοτώνονται μετά τη διάρρηξη του φράγματος του Ορσκ στο Όρενμπουργκ της Ρωσίας, λόγω σφαλμάτων συντήρησης μετά από έντονες βροχοπτώσεις. Περίπου 47.000 άνθρωποι στη Ρωσία και το Καζακστάν απομακρύνονται. Ο πρόεδρος του Καζακστάν Κασίμ-Τζομάρτ Τοκάγιεφ κάνει λόγο για μια από τις "χειρότερες φυσικές καταστροφές των τελευταίων 80 ετών". (''The Independent'') (Het Laatse Nieuws)(Tass)

**Διεθνείς σχέσεις**
*Η Νικαράγουα αναστέλλει τις διπλωματικές σχέσεις με τον Ισημερινό μετά την επιδρομή στην πρεσβεία του Μεξικού στο Κίτο του Ισημερινού.(Al Arabiya)

**Νόμος και έγκλημα**
*Δύο άνθρωποι σκοτώνονται και άλλοι επτά τραυματίζονται σε μαζικούς πυροβολισμούς στο Ντοράλ της Φλόριντα των ΗΠΑ. (Reuters)

**Πολιτική και εκλογές** 
*Σλοβακικές προεδρικές εκλογές (2024)
**Οι Σλοβάκοι ψηφίζουν στον δεύτερο γύρο για την προεδρία μεταξύ του Ιβάν Κόρτσοκ και του Πέτερ Πελεγκρίνι. Ο Πελεγκρίνι κερδίζει τις εκλογές με ποσοστό άνω του 53% των ψήφων. (France 24)(BBC News)

**Αθλητισμός**
*Στο ποδόσφαιρο συλλόγων, η Αθλέτικ Μπιλμπάο κατακτά το πρώτο μεγάλο τρόπαιο έπειτα από 40 χρόνια, επικρατώντας της Μαγιόρκα στον τελικό του Κυπέλλου Ισπανίας του 2024. (''The Guardian'')

## 7 Απριλίου
**Πόλεμος και επιθέσεις**
*Πόλεμος Χαμάς-Ισραήλ:
**Το Ισραήλ αποσύρει όλες τις χερσαίες δυνάμεις από τη νότια Λωρίδα της Γάζας, συμπεριλαμβανομένου του Χαν Γιουνίς, αφήνοντας μόνο μία ταξιαρχία των IDF , την 933η Ταξιαρχία Ναχάλ, που παραμένει στο θύλακα. (''Times of Israel'')
*Σε επίθεση των Δυνάμεων Ταχείας Υποστήριξης σκοτώνονται τουλάχιστον 20 πολίτες στα περίχωρα του Χαρτούμ, πρωτεύουσας του Σουδάν. (''Daily Sabah'')
*Ρωσική εισβολή στην Ουκρανία
**Ο IAEA αναφέρει ότι η Μονάδα 6 του Πυρηνικού Σταθμού της Ζαπορίζια αποτέλεσε στόχο μη επανδρωμένου αεροσκάφους, αν και η πυρηνική ασφάλεια δεν έχει τεθεί σε κίνδυνο, σύμφωνα με την ανακοίνωση.(''IAEA'')

**Πολιτική και εκλογές**
*Πολωνικές τοπικές εκλογές 2024
**Το κόμμα της πολωνικής αντιπολίτευσης Νόμος και Δικαιοσύνη έρχεται πρώτο στις τοπικές εκλογές, ενώ ο κυβερνών συνασπισμός διατηρεί την πλειοψηφία των ψήφων. (''Politico'') (Reuters)

## 8 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Σφοδρές μάχες μεταξύ ρωσικών και ουκρανικών στρατευμάτων λαμβάνουν χώρα γύρω από την πόλη Τσασίβ Γιαρ, με την Ουκρανία να περιγράφει την κατάσταση ως "δύσκολη" και "τεταμένη". Εξάλλου, σε βομβαρδισμούς σκοτώνονται τρεις άμαχοι στο Χουλιαϊπόλε της περιφέρειας Ζαπορίζια. (Al Jazeera)

**Καταστροφές και ατυχήματα**
*Ένα οχηματαγωγό πλοίο από την Λούνγκα της περιφέρειας Μοσουρίλ προς το Νησί της Μοζαμβίκης ανατρέπεται στα ανοικτά των ακτών της επαρχίας Ναμπούλα της Μοζαμβίκης, σκοτώνοντας τουλάχιστον 94 ανθρώπους και αφήνοντας άλλους 26 αγνοούμενους. (''The Guardian'')

**Επιστήμη και τεχνολογία**
*Εκατομμύρια κάτοικοι και επισκέπτες στη Βόρεια Αμερική παρακολουθούν μια ολική έκλειψη ηλίου για πρώτη φορά μετά την ηλιακή έκλειψη της 21ης Αυγούστου 2017. (''FOX Weather'')

## 9 Απριλίου
**Πόλεμος και επιθέσεις**
*Πόλεμος Χαμάς–Ισραήλ
** Η μεγαλύτερη ρίψη ανθρωπιστικής βοήθειας από αέρος από την έναρξη του πολέμου πραγματοποιείται πάνω από τη βόρεια Λωρίδα της Γάζας, με τουλάχιστον 14 αεροσκάφη από εννέα χώρες να συμμετέχουν στην επιχείρηση. (BBC News)

**Καταστροφές και δυστυχήματα**
*Ξέσπασμα H5N1 2020-2024
**Μια αποστολή του Ομοσπονδιακού Πανεπιστημίου Αυστραλίας επιβεβαιώνει ότι η γρίπη των πτηνών εξαπλώνεται σήμερα στην Ανταρκτική, με επιβεβαιωμένα κρούσματα σε πληθυσμούς άγριων πτηνών στη νήσο Μπικ, στο Χόουπ Μπέι, το Νησί του Διαβόλου και στη νήσο Πόλετ.
(''El Pais'')
* Τρεις άνθρωποι σκοτώνονται, πέντε τραυματίζονται και τέσσερις αγνοούνται από έκρηξη σε εργοστάσιο παραγωγής ηλεκτρικής ενέργειας στη λίμνη Σουβιάνα, κοντά στη Μπολόνια της Ιταλίας. (AP)
*Ο απολογισμός των νεκρών από το ναυάγιο φέρι μποτ την Κυριακή στη Μοζαμβίκη αυξάνεται σε περισσότερους από 100 ανθρώπους, ενώ περίπου 20 άνθρωποι εξακολουθούν να αγνοούνται. (NOS)
*Ο Διεθνής Οργανισμός Μετανάστευσης των Ηνωμένων Εθνών αναφέρει ότι 38 άνθρωποι έχασαν τη ζωή τους όταν ένα σκάφος, το οποίο μετέφερε περίπου 66 Αιθίοπες μετανάστες, βυθίστηκε στα ανοικτά της Γκοντόρια του Τζιμπουτί, μια μέρα πριν, ενώ κατευθυνόταν προς την Υεμένη. Τουλάχιστον έξι ακόμη αγνοούνται και θεωρούνται νεκροί. (AFP μέσω ''South China Morning Post'')

**Νόμος και έγκλημα**
*Το Ανώτατο Δικαστήριο της Αριζόνα επικυρώνει το νόμο που ποινικοποιεί τα περισσότερα είδη αμβλώσεων στην υπόθεση *[[Planned Parenthood Arizona v. Mayes]]*. (''The Guardian'')

**Πολιτική και εκλογές**
*Πολιτική της Ισλανδίας
**Ο Ισλανδός υπουργός Εξωτερικών Μπιάρνι Μπενέντικτσον διορίζεται πρωθυπουργός μετά την παραίτηση της Κατρίν Γιακομπσντότιρ στις 5 Απριλίου.(The Guardian)

## 10 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Σε ρωσικές αεροπορικές επιδρομές στην περιφέρεια Χάρκιβ σκοτώνονται τουλάχιστον 3 άτομα και τραυματίζονται άλλα 4. (Reuters)
**Τέσσερα άτομα σκοτώνονται και άλλα 7 τραυματίζονται σε πυραυλική επίθεση των Ρώσων στην Οδησσό. (Reuters)
*Πόλεμος Χαμάς-Ισραήλ
**Σε επίθεση του Ισραήλ στη Λωρίδα της Γάζας σκοτώνονται τρεις πολίτες που σχετίζονται με τον Ισμαήλ Χανίγια. (''Haaretz'')

**Καταστροφές και δυστυχήματα**
*Ένα λεωφορείο που μεταφέρει προσκυνητές του Έιντ Αλ-Φιτρ συντρίβεται και πέφτει σε χαντάκι στο Μπαλουχιστάν του Πακιστάν, σκοτώνοντας δεκαεπτά άτομα και τραυματίζοντας άλλα 16.(AP)
*Πέντε άνθρωποι σκοτώνονται και άλλοι 35 τραυματίζονται σε πυρκαγιά στο Νιου Λάκι Χάουζ στο Καουλούν του Χονγκ Κονγκ.(Reuters)

**Πολιτική και εκλογές**
*Νοτιοκορεατικές βουλευτικές εκλογές (2024)
**Οι Νοτιοκορεάτες ψηφίζουν για τα μέλη της Εθνοσυνέλευσης.Η αντιπολίτευση, αποτελούμενη κυρίως από το Δημοκρατικό Κόμμα, τη συμμαχία της και το Κόμμα Ανασυγκρότησης της Κορέας, κερδίζει τις εκλογές με συντριπτική πλειοψηφία, αυξάνοντας τη νομοθετική πλειοψηφία της, αλλά υπολείπεται της υπερπλειοψηφίας των δύο τρίτων που απαιτείται για την έγκριση συνταγματικών τροποποιήσεων ή την παράκαμψη του βέτο του προέδρου Γιουν Σουκ-Γέολ.(Reuters)

## 11 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Τουλάχιστον τέσσερα άτομα σκοτώνονται και άλλα πέντε τραυματίζονται σε πυραυλική επίθεση της Ρωσίας στο Μικολάιβ.(Reuters)
**Η Ρωσία εξαπολύει πυραύλους και επιδρομές με μη επανδρωμένα αεροσκάφη σε όλη την Ουκρανία, προκαλώντας ζημιές σε εγκαταστάσεις παραγωγής ενέργειας και εκτεταμένες διακοπές ηλεκτροδότησης για περίπου 200.000 ανθρώπους. Η Ουκρανία αναφέρει ότι ο θερμοηλεκτρικός σταθμός παραγωγής ηλεκτρικής ενέργειας Τριπιλίσκα στην περιφέρεια Κιέβου καταστράφηκε σε μια νυχτερινή επίθεση. (Reuters)(Bloomberg)

**Τέχνες και πολιτισμός**
*Οι αρχαιολόγοι ανακοινώνουν την ανακάλυψη νέων νωπογραφιών στην αρχαία ρωμαϊκή πόλη Πομπηία, που απεικονίζουν μυθολογικές μορφές της αρχαίας Ελλάδας. (BBC News)

**Καταστροφές και δυστυχήματα**
*Επιχείρηση έρευνας σε εργοστάσιο παραγωγής ενέργειας στη λίμνη Σουβιάνα, κοντά στη Μπολόνια της Ιταλίας ανέσυρε τις σορούς τριών εργαζομένων που αγνοούνταν έπειτα από έκρηξη πριν από δύο ημέρες. Έτσι, ο επιβεβαιωμένος αριθμός των νεκρών ανέρχεται σε έξι. Ένας έβδομος εργάτης εξακολουθεί να αγνοείται, ενώ οι πέντε τραυματίες εξακολουθούν να βρίσκονται σε κρίσιμη κατάσταση. (Il Resto del Carlino)

**Πολιτική και εκλογές**
*Νοτιοκορεατικές βουλευτικές εκλογές (2024)
**Ο Νοτιοκορεάτης πρωθυπουργός Χαν Ντουκ-σου και όλοι οι ανώτεροι σύμβουλοι του προέδρου Γιουν Σουκ-Γέολ παραιτούνται μαζικά ως απάντηση στα αποτελέσματα των χθεσινών βουλευτικών εκλογών.(ABC News)

## 12 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Η Ρωσία εξαπολύει επιθέσεις με μη επανδρωμένα αεροσκάφη σε όλη την Ουκρανία. Κρίσιμες υποδομές υφίστανται ζημιές στην περιφέρεια Χερσώνα και εκδηλώνεται πυρκαγιά στον Υδροηλεκτρικό Σταθμό του Δνείπερου στη Ζαπορίζια με αποτέλεσμα να διαρρεύσει περίπου μισός τόνος πετρελαιοειδών στον ποταμό Δνείπερο. (Reuters)(Ukrainska Pravda)
*Δύο  μαχητές της πολιτοφυλακής Φάνο σκοτώνονται και ένας τρίτος συλλαμβάνεται κατά τη διάρκεια ανταλλαγής πυροβολισμών με την αστυνομία κοντά στην Αίθουσα Χιλιετίας της Αντίς Αμπέμπα, στην Αιθιοπία. Ένας πολίτης σκοτώνεται επίσης και δύο αστυνομικοί τραυματίζονται. (''The Washington Post'')

**Επιστήμη και τεχνολογία**
* Η Ρωσία πραγματοποιεί με επιτυχία δοκιμαστική εκτόξευση διηπειρωτικού βαλλιστικού πυραύλου από το συγκρότημα εκτόξευσης Καπούστιν Γιαρ στην περιφέρεια Αστραχάν.(Reuters)

## 13 Απριλίου
**Πόλεμος και επιθέσεις**
*Το Ιράν εξαπολύει αεροπορικές επιδρομές αντιποίνων σε στρατιωτικές βάσεις του Ισραήλ από το Ιράν, το Ιράκ, τη Συρία, τον νότιο Λίβανο και την Υεμένη. (ABC News)

**Καταστροφές και δυστυχήματα**
* Δεκαοκτώ άνθρωποι σκοτώνονται, δύο τραυματίζονται και κάποιοι αγνοούνται έπειτα από κατολίσθηση που έπληξε το Νότιο Σουλαουέζι της Ινδονησίας. (The Star)

**Νόμος και έγκλημα**
*Έξι άνθρωποι σκοτώνονται και άλλοι επτά τραυματίζονται σε μαζικό μαχαίρωμα σε εμπορικό κέντρο στο Σίδνεϊ, Αυστραλία. Ο δράστης πυροβολείται και σκοτώνεται από την αστυνομία. (''The Guardian'') (''The Sydney Morning Herald'')

**Πολιτική και εκλογές**
*Ο Σάιμον Κένεντι από το Φιλελεύθερο Κόμμα της Αυστραλίας κερδίζει τις επαναληπτικές εκλογές στην έδρα Κουκ, διαδεχόμενος τον πρώην πρωθυπουργό Σκοτ Μόρισον. (ABC News Australia)

## 14  Απριλίου
**Καταστροφές και δυστυχήματα**
* Τουλάχιστον 15 άνθρωποι σκοτώνονται και 60 ακόμη αγνοούνται κατά τη διάρκεια κατολίσθησης στην Ιντιόφα, στη Λαϊκή Δημοκρατία του Κονγκό. (AP)
*Οι σφοδρές πλημμύρες στο Αφγανιστάν έχουν προκαλέσει το θάνατο τουλάχιστον 33 ανθρώπων και τον τραυματισμό άλλων 27 μέσα σε τρεις ημέρες. Γύρω στα 600 σπίτια είτε υπέστησαν ζημιές είτε καταστράφηκαν, και περί τα 200 ζώα πέθαναν. Οι πλημμύρες προκάλεσαν επίσης ζημιές σε περίπου 800 εκτάρια γεωργικής γης και σε περισσότερα από 85 χιλιόμετρα δρόμων. (AP)

**Διεθνείς σχέσεις**
*Η Κύπρος αναστέλλει τις αιτήσεις ασύλου Σύρων καθώς αυξάνεται ο αριθμός των προσφύγων. (Reuters)

**Αθλητισμός**
*Μπουντεσλίγκα 2023-24
**Στο ποδόσφαιρο συλλόγων, η Μπάγερ Λεβερκούζεν κατακτά τον πρώτο της τίτλο στην Μπουντεσλίγκα. (ABC News)
*Ο Αμερικανός επαγγελματίας γκόλφερ Σκότι Σέφλερ κερδίζει το τουρνουά Μάστερς στην Αυγούστα της Τζόρτζια. Είναι η δεύτερη νίκη του Σέφλερ στο τουρνουά. (CNN)

## 15 Απριλίου
**Πόλεμος και επιθέσεις**
*Τουλάχιστον εννέα άμαχοι σκοτώνονται και εξήντα άλλοι τραυματίζονται σε νέα επίθεση των Δυνάμεων Ταχείας Υποστήριξης στην πόλη Ελ Φασέρ. (Sudan War Monitor)
*Πέντε άμαχοι σκοτώνονται και άλλοι δέκα τραυματίζονται σε διασταυρούμενα πυρά μεταξύ των Σουδανικών Ενόπλων Δυνάμεων και των Δυνάμεων Ταχείας Υποστήριξης στην πόλη Ελ Ομπέιντ. (Sudan War Monitor)

**Καταστροφές και δυστυχήματα**
*Πενήντα οκτώ άνθρωποι σκοτώθηκαν στην Τανζανία και 13 άνθρωποι σκοτώθηκαν στην Κένυα τις τελευταίες δύο εβδομάδες από πλημμύρες που προκλήθηκαν από καταρρακτώδεις βροχές, ενώ περισσότεροι από 125.000 άνθρωποι στις παράκτιες περιοχές της Ανατολικής Αφρικής επλήγησαν από τις πλημμύρες. Η Τανζανία ανακοινώνει σχέδια για την κατασκευή δεκατεσσάρων φραγμάτων σε μια προσπάθεια να μειωθούν οι ζημιές από μελλοντικές πλημμύρες. (AP)
*Κεραυνοί και ισχυρές βροχές έχουν προκαλέσει το θάνατο τουλάχιστον 49 ανθρώπων σε ολόκληρο το Πακιστάν τις τελευταίες τρεις ημέρες, κυρίως Αγρότες στην ανατολική επαρχία Πουντζάμπ. (AP)
*Ο αριθμός των νεκρών από κατολισθήσεις που προκλήθηκαν από καταρρακτώδεις βροχές στην Τάνα Τοράτζα στο Νότιο Σουλαουέζι της Ινδονησίας, αυξάνεται σε 20, αφού βρέθηκαν νεκροί και οι τελευταίοι αγνοούμενοι. (AP)
*Σεισμός μεγέθους 6,5 βαθμών της κλίμακας Ρίχτερ πλήττει την επαρχία Δυτική Νέα Βρετανία στην Παπούα Νέα Γουινέα. Δεν αναφέρονται ζημιές ή θύματα. (ABC News)

**Πολιτική και εκλογές**
*Ο Λι Σιεν Λουνγκ ανακοινώνει ότι θα παραιτηθεί από πρωθυπουργός της Σιγκαπούρης στις 15 Μαΐου και θα τον διαδεχθεί ο αντιπρόεδρος της κυβέρνησης και υπουργός Οικονομικών Λόρενς Ουόνγκ.(CNA)

## 16 Απριλίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Ο ισραηλινός στρατός δολοφονεί τον Ισμαήλ Γιουσούφ Μπαζ, διοικητή του παράκτιου τομέα της Χεζμπολάχ στον Λίβανο, σε αεροπορική επιδρομή. (Israel Defense Forces) (Middle East Monitor)
**Ένας όχλος από ισραηλινούς εποίκους στην Ακράμπα της Ναμπλούς σκοτώνει δύο Παλαιστίνιους σε εκδίκηση για τη δολοφονία του έφηβου ισραηλινού Μπενιαμίν Ατσιμέιρ εν μέσω κλιμάκωσης της βίας από εθνοθρησκευτικές ομάδες στη Δυτική Όχθη. (''The Guardian'')
*Οι δυνάμεις ασφαλείας της Ινδίας σκοτώνουν τουλάχιστον 29 μαοϊστές αντάρτες σε μια μεγάλη αντεπαναστατική επιχείρηση στην περιοχή Κάνκερ, στην Τσατισγκάρ. Κατασχέθηκε επίσης μεγάλη ποσότητα όπλων. (NDTV)
*Οι Ρώσοι ειρηνοφύλακες αρχίζουν να αποσύρονται από το Ναγκόρνο-Καραμπάχ, αφήνοντας την περιοχή υπό τον πλήρη έλεγχο του Αζερμπαϊτζάν.(Caliber.az)

**Καταστροφές και δυστυχήματα**
*Πυρκαγιά εκδηλώνεται στο κτίριο του Χρηματιστηρίου της Κοπεγχάγης του 17ου αιώνα, που οδηγεί στην κατάρρευση του εμβληματικού πυργίσκου *Dragespir* του κτιρίου. Σημαντικά δανικά έργα τέχνης, μεταξύ των οποίων το *[[Από το Χρηματιστήριο της Κοπεγχάγης]]* απομακρύνονται με ασφάλεια από το κτίριο. (Reuters)(''The Guardian'')
*Πυκνές βροχοπτώσεις και πλημμύρες πλήττουν τμήματα του Περσικού Κόλπου, σκοτώνοντας τουλάχιστον 18 άτομα στο Ομάν και προκαλώντας διαταραχές στα ταξίδια στα Ηνωμένα Αραβικά Εμιράτα.(Al Jazeera)

**Επιστήμη και τεχνολογία**
* Οι επιστήμονες του Ευρωπαϊκού Οργανισμού Διαστήματος ανακοινώνουν την ανακάλυψη της Γαίας BH#, της δεύτερης μεγαλύτερης γνωστής μαύρης τρύπας στον γαλαξία μας. (NOS) (ESA)

## 17 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Τουλάχιστον 18 άνθρωποι σκοτώνονται και 60 τραυματίζονται από πυραυλική επίθεση της Ρωσίας, η οποία έπληξε οκταώροφο κτίριο σε πυκνοκατοικημένη περιοχή στο Τσερνίχοφ. (BBC News) (Reuters)

**Καταστροφές και δυστυχήματα**
*To Ντουμπάι υφίσταται πλημμύρες καθώς πλήττεται από τις ισχυρότερες βροχοπτώσεις των τελευταίων 75 ετών, ενώ τουλάχιστον ένας άνθρωπος πεθαίνει. Τουλάχιστον 20 άνθρωποι σκοτώνονται από τις πλημμύρες στο Ομάν και στο Ρας Αλ Καϊμάχ. (''The Guardian'') (Reuters)

**Νόμος και έγκλημα**
*Η Ομοσπονδιακή Συνέλευση της Ελβετίας ψηφίζει για την απαγόρευση της δημόσιας επίδειξης της ναζιστικής σβάστικας. (Reuters)

**Πολιτική και εκλογές**
*Κροατικές βουλευτικές εκλογές (2024)
**Οι ψηφοφόροι προσέρχονται στις κάλπες για να εκλέξουν τα μέλη του Sabor. Το κυβερνών κόμμα Κροατική Δημοκρατικη Ένωση και ο συνασπισμός του κερδίζει τις περισσότερες έδρες, όμως αποτυγχάνει να κερδίσει αυτοδυναμία. (Reuters) (The Guardian)
*Γενικές εκλογές στις Νήσους Σολομώντα (2024)
**Οι ψηφοφόροι στις Νήσους του Σολομώντα εκλέγουν νέο Εθνικό Κοινοβούλιο. (''The Guardian'')

**Επιστήμη και τεχνολογία**
**Επιστήμονες ανακοινώνουν ότι εντόπισαν απολιθωμένα λείψανα του *[[Ichthyotitan]]*, του μεγαλύτερου θαλάσσιου ερπετού που είναι σήμερα γνωστό, στον σχηματισμό Γουέστμπερι στην Αγγλία. (NOS)

## 18 Απριλίου
**Καταστροφές και δυστυχήματα**
*Από τη συντριβή ελικοπτέρου της Πολεμικής Αεροπορίας της Κένυας τύπου Bell UH-1H Huey II στην κομητεία Εγλγκέιο-MΜαρακουέτ, στην Κένυα, σκοτώνοντας δέκα άτομα, μεταξύ των οποίων ο αρχηγός των Ενόπλων Δυνάμεων Φράνσις Ομόντι Ογκόλα.  Ο πρόεδρος Γουίλιαμ Ρούτο κηρύσσει τριήμερο εθνικό πένθος. (BBC News)

**Διεθνείς σχέσεις**
*Οι Ηνωμένες Πολιτείες ασκούν βέτο σε ψήφισμα του Συμβουλίου Ασφαλείας του ΟΗΕ που υποστηρίζει την ένταξη του Κράτους της Παλαιστίνης στα Ηνωμένα Έθνη. Η ψηφοφορία ήταν 12 υπέρ, οι Ηνωμένες Πολιτείες κατά, και δύο αποχές, από το Ηνωμένο Βασίλειο και την Ελβετία.(AP)

## 19 Απριλίου
**Πόλεμος και επιθέσεις**
*Οι Ισραηλινές Δυνάμεις Άμυνας εκτοξεύουν πυραύλους προς το Ισφαχάν του Ιράν. Σημεία στο Ιράκ και τη Συρία δέχονται επίσης επιθέσεις από το Ισραήλ. (Al Jazeera) (''Times of Israel'') (''The Washington Post'')
*Ρωσική εισβολή στην Ουκρανία
**Ρωσικές πυραυλικές επιδρομές σκοτώνουν επτά άμαχους στην περιφέρεια Ντνιπροπετρόφσκ, εκ των οποίων πέντε στο Σινελνίκοβε και δύο στο Ντνίπρο, ενώ αρκετοί άλλοι τραυματίζονται σοβαρά. (BBC News)
*Ένα Ιρακινό διοικητήριο των Δυνάμεων Λαϊκής Κινητοποίησης στη στρατιωτική βάση Καλσού επλήγη από έκρηξη που προήλθε από αεροπορική επιδρομή, σκοτώνοντας έναν μαχητή και τραυματίζοντας άλλους έξι. Πηγές ασφαλείας λένε ότι δεν είναι γνωστό ποιος ήταν υπεύθυνος, ενώ τόσο το Ισραήλ όσο και οι Ηνωμένες Πολιτείες αρνούνται την ανάμειξη. (Reuters) (CNN)

**Διεθνείς σχέσεις**
*Οι Ηνωμένες Πολιτείες συμφωνούν να αποσύρουν τα αμερικανικά στρατεύματα από τον Νίγηρα.(''The Washington Post'')

**Νόμος και έγκλημα**
*Ένας άνδρας αυτοπυρπολείται κοντά στο δικαστήριο της Νέας Υόρκης, όπου ο πρώην πρόεδρος Ντόναλντ Τραμπ δικάζεται σήμερα. (''The New York Times'')

**Πολιτική και εκλογές**
*Ινδικές γενικές εκλογές (2024)
**Στην Ινδία αρχίζουν να ψηφίζουν για την εκλογή των μελών της 18ης Lok Sabha. Υπάρχουν 969 εκατομμύρια άνθρωποι που έχουν δικαίωμα ψήφου και η ψηφοφορία θα συνεχιστεί μέχρι τον Ιούνιο σε επτά φάσεις.(AP)

## 20 Απριλίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Δεκατέσσερις Παλαιστίνιοι σκοτώνονται σε επιδρομή του Ισραήλ στη Δυτική Όχθη. (Reuters) (''Times of Israel'')

**Καταστροφές και δυστυχήματα**
*Στην Κεντροαφρικανική Δημοκρατία από την ανατροπή ενός ποταμόπλοιου στον ποταμό Μπόκο σκοτώνονται τουλάχιστον 58 άτομα. Οι επιβάτες είχαν προορισμό μια κηδεία. (DW)

**Διεθνείς σχέσεις**
*Η Βουλή των Αντιπροσώπων των ΗΠΑ ψηφίζει σειρά νομοσχεδίων που θα παράσχουν 95 δισεκατομμύρια δολάρια σε στρατιωτική βοήθεια σε χώρες όπως η Ουκρανία, το Ισραήλ και η Ταϊβάν.(ABC News)

**Νόμος και έγκλημα**
*Δύο άνθρωποι σκοτώνονται και άλλοι έξι τραυματίζονται από πυροβολισμούς σε πάρτι στο Μέμφις στην Τενεσί. (ABC News)

## 21 Απριλίου
**Πόλεμος και επιθέσεις**
*Ισραηλινοπαλαιστινιακή σύγκρουση
**Στη Λωρίδα της Γάζας 22 άνθρωποι σκοτώνονται, μεταξύ των οποίων 18 παιδιά, σε νυχτερινά ισραηλινά πλήγματα στη Ράφα , σύμφωνα με τοπικούς υγειονομικούς αξιωματούχους. (AP)

**Καταστροφές και δυστυχήματα** 
*Ένα αυτοκίνητο βγαίνει εκτός πίστας κατά τη διάρκεια του διεθνούς Fox Hill Supercross αγώνα αυτοκινήτου στην Ντιαταλάουα της Σρι Λάνκα, και πέφτει πάνω σε μια ομάδα θεατών, σκοτώνοντας επτά άτομα και τραυματίζοντας άλλα 21. (BBC News)

**Πολιτική και εκλογές** 
*Συνταγματικό δημοψήφισμα στον Ισημερινό (2024)
**Στον Ισημερινό οι πολίτες ψηφίζουν σε δημοψήφισμα για τις προτεινόμενες συνταγματικές αλλαγές. (Al Jazeera)
*Βουλευτικές εκλογές στις Μαλδίβες (2024)
**Οι πολίτες στις Μαλδίβες εκλέγουν τα μέλη του Κοινοβούλιου. (The Hindu)
*Δημοψήφισμα στο Βόρειο Κοσσυφοπέδιο (2024)
**Το δημοψήφισμα για την απομάκρυνση των Αλβανών δημάρχων από τα αξιώματά τους στο σερβικής πλειοψηφίας Βόρειο Κοσσυφοπέδιο μποϊκοτάρεται από τους περισσότερους Σέρβους, οι οποίοι απαιτούν να παραιτηθούν οι δήμαρχοι.(Reuters)

## 22 Απριλίου
**Πολιτική και εκλογές** 
*Bουλευτικές εκλογές στις Μαλδίβες (2024)
**Το κόμμα του προέδρου Μοχάμεντ Μουίζου, το Λαϊκό Εθνικό Κογκρέσο, ανακηρύσσεται νικητής των χθεσινών εκλογών. (Reuters)
*Ο επικεφαλής της Διεύθυνσης Στρατιωτικών Πληροφοριών του Ισραήλ Αχαρόν Χαλιβά, παραιτείται επειδή δεν κατάφερε να αποτρέψει την επίθεση της Χαμάς στο Ισραήλ στις 7 Οκτωβρίου 2023. (AP)

**Επιστήμη και τεχνολογία**
*Η NASA ανακοινώνει ότι έλαβε αποκρυπτογραφημένα δεδομένα από το διαστημικό σκάφος *[[Voyager 1]]* για πρώτη φορά έπειτα από πέντε μήνες. (CNN)

## 23 Απριλίου
**Πόλεμος και επιθέσεις**
*Πόλεμος Χαμάς-Ισραήλ
**Από αεροπορική επιδρομή της ισραηλινής πολεμικής αεροπορίας σκοτώνονται δύο άτομα και τραυματίζονται άλλα έξι στη Χανίν του Λιβάνου. (Reuters)
**Ο επικεφαλής των Ηνωμένων Εθνών για τα ανθρώπινα δικαιώματα Φόλκερ Τιρκ ζητά τη διεξαγωγή διεθνούς έρευνας έπειτα από την ανακάλυψη ομαδικών τάφων με εκατοντάδες σορούς κοντά στο νοσοκομείο της Νασέρ στη Χαν Γιουνίς της Γάζας. (''The New York Times'')

**Καταστροφές και δυστυχήματα**
*Δύο ελικόπτερα του Βασιλικού Ναυτικού της Μαλαισίας συγκρούονται στον αέρα κατά τη διάρκεια μιας πρόβας παρέλασης στο Λουμούτ της Μαλαισίας, με αποτέλεσμα να σκοτωθούν και οι δέκα επιβαίνοντες. (CNA)
*Πέντε μετανάστες πνίγονται στην προσπάθειά τους να διασχίσουν τη Μάγχη και άλλοι 49 διασώζονται. (Reuters)
* Τουλάχιστον 21 μετανάστες πεθαίνουν μετά την ανατροπή της βάρκας τους στα ανοικτά των ακτών του Τζιμπουτί. (Reuters)

**Διεθνείς σχέσεις**
*Διεθνής αναγνώριση του κράτους της Παλαιστίνης
**Η Τζαμάικα γίνεται το 140ο κράτος μέλος του ΟΗΕ που αναγνωρίζει το Κράτος της Παλαιστίνης. (Jamaica Observer)
*Η Βόρεια Κορέα ισχυρίζεται ότι δοκίμασε ένα νέο σύστημα διοίκησης και ελέγχου σε προσομοίωση πυρηνικής αντεπίθεσης. (CNN)

## 24 Απριλίου
**Πόλεμος και επιθέσεις**
*Ρωσική εισβολή στην Ουκρανία
**Οι Ηνωμένες Πολιτείες ανακοινώνουν ένα πακέτο βοήθειας ύψους 61 δισεκατομμυρίων δολαρίων για την Ουκρανία, ως μέρος ενός νομοσχεδίου που εγκρίθηκε πρόσφατα, αφού είχε καθυστερήσει επί μήνες στο Κογκρέσο των ΗΠΑ. Το πακέτο περιλαμβάνει πυρομαχικά για το πυροβολικό και αεροπορικά αμυντικά συστήματα, μαζί με τεθωρακισμένα οχήματα μάχης. (CNN)

**Νόμος και έγκλημα**
*Πράξη Εθνικής Ασφαλείας, 2024
**Ο πρόεδρος των ΗΠΑ Τζο Μπάιντεν υπογράφει τον νόμο PAFACA Act. Ο νόμος θα μπορούσε να οδηγήσει στην πώληση ή απαγόρευση της πλατφόρμας ανταλλαγής βίντεο TikTok στις Ηνωμένες Πολιτείες. (Reuters)
*Η κυβέρνηση της Κολομβίας ζητά επίσημα συγγνώμη από τις  κοινότητες αυτοχθόνων της λεκάνης του Αμαζονίου για την υποδούλωση και την κακομεταχείρισή τους κατά τη διάρκεια τοης καλλιέργειας του καουτσούκ στον Αμαζόνιο κατά τον 19ο και 20ο αιώνα. (''El Espectador'')

**Πολιτική και εκλογές**
*Προεδρικές εκλογές στη Βόρεια Μακεδονία (2024)
**Η υποψήφια της κεντροδεξιάς αντιπολίτευσης, Γκορντάνα Σιλιάνοφσκα-Ντάφκοβα, κερδίζει τον πρώτο γύρο των προεδρικών εκλογών και θα αντιμετωπίσει τον νυν πρόεδρο Στέβο Πενταρόφσκι στον δεύτερο γύρο στις 8 Μαΐου. (Politico) 
*Χιλιάδες άνθρωποι διαμαρτύρονται στο Μπουένος Άιρες της Αργεντινής, για τις μειώσεις στη χρηματοδότηση των πανεπιστημίων που έκανε ο πρόεδρος Χαβιέρ Μιλέι.(BBC News)
*Ο Ισπανός πρωθυπουργός Πέδρο Σάντσεθ δηλώνει ότι εξετάζει το ενδεχόμενο να παραιτηθεί από το αξίωμά του μετά την έναρξη δικαστικής έρευνας για την τη σύζυγό του έπειτα από κατηγορίες μιας δεξιάς νομικής πλατφόρμας. (AP)

## 25 Απριλίου
**Τέχνες και πολιτισμός**
*Η ιταλική πόλη Βενετία αρχίζει να εφαρμόζει την επιβολή εισιτηρίου εισόδου για τους καθημερινούς επισκέπτες, σε μια προσπάθεια να περιορίσει τον υπερπληθυσμό τουριστών. (''The New York Times'')

**Καταστροφές και δυστυχήματα**
*Πλημμύρες στην Αφρική
*Έπειτα από πολλές εβδομάδες καταρρακτώδους βροχής, πλημμύρες έπληξαν την Κένυα, με αποτέλεσμα να πεθάνουν τουλάχιστον 38 άνθρωποι, σύμφωνα με τον Ερυθρό Σταυρό. (Reuters)  (''The Washington Post'')
**Σε πλημμύρες και κατολισθήσεις έχουν σκοτωθεί τουλάχιστον 155 άτομα στην Τανζανία, σύμφωνα με τον πρωθυπουργό Κασίμ Ματζαλίουα. (BBC News)

**Νόμος και έγκλημα**
*Το Εφετείο της Νέας Υόρκης ανατρέπει με ψήφους 4-3 την καταδίκη του πρώην παραγωγού ταινιών Χάρβι Γουάνστιν το 2020 στην την πολιτεία για βιασμό και διατάσσει νέα δίκη. Ωστόσο, ο Γουάνστιν θα παραμείνει στη φυλακή για καταδίκη του 2022 στην Καλιφόρνια για βιασμό.(AP)(CNN)

**Πολιτική και εκλογές**
*Ο συνασπισμός του Σκωτικού Εθνικού Κόμματος στην κυβέρνηση της Σκωτίας με τους Πρασίνους καταρρέει, καθώς το Σκωτικό Εθνικό Κόμμα αποχωρεί, αν και το κόμμα ανακοινώνει την πρόθεσή του να συνεχίσει ως κυβέρνηση μειοψηφίας. Σε απάντηση, οι Συντηρητικοί της Σκωτίας ζητούν πρόταση μομφής κατά του Πρώτου Υπουργού Χαμζά Γιουσάφ. (Reuters) (BBC News)
*Κρίση στην Αϊτή
**Ο Αριέλ Ανρί παραιτείται επίσημα από πρωθυπουργός της Αϊτής και αντικαθίσταται από το Μεταβατικό Προεδρικό Συμβούλιο.(AP) (France 24)

## 26 Απριλίου
**Καταστροφές και δυστυχήματα**
*Τουλάχιστον δέκα άνθρωποι σκοτώνονται σε πυρκαγιά σε ξενώνα στο Πόρτο Αλέγκρε της Βραζιλίας. (Reuters)
	
**Νόμος και έγκλημα** 
*Δικαστήριο στην Ουκρανία διατάσσει τη σύλληψη του υπουργού Γεωργίας Μίκολα Σόλσκι με την κατηγορία της παράνομης απόκτησης γης αξίας 7 εκατομμυρίων δολαρίων.(Reuters)
*Ο Βουόνγκ Ντινχ Χουέ παραιτείται από  πρόεδρος της Εθνοσυνέλευσης του Βιετνάμ, έπειτα από σαρωτική έρευνα κατά της διαφθοράς. (AP)

## 27 Απριλίου
**Ένοπλες συγκρούσεις και επιθέσεις**
*Ισραηλινοπαλαιστινιακή σύγκρουση
**Ένας στολίσκος που μετέφερε ανθρωπιστική βοήθεια με προορισμό τη Γάζα ανακόπηκε στην Τουρκία αφού η Γουινέα-Μπισσάου απέσυρε τη σημαία της από τα δύο από τα τρία σκάφη. (Reuters)

**Καταστροφές και δυστυχήματα**
* Στην Καμπότζη, ένα φορτηγό με πυρομαχικά εκρήγνυται σε στρατιωτική βάση στην επαρχία Καμπόνγκ Σπέου, σκοτώνοντας 20 στρατιώτες και καταστρέφοντας πολλά κτίρια. (Al Jazeera) (DW)

**Νόμος και έγκλημα** 
*Οι αρχές στη Ρωσία συλλαμβάνουν έναν πέμπτο ύποπτο για την επίθεση του περασμένου μήνα σε μουσικό χώρο στο Κρασνογκόρσκ της Μόσχας, έναν άνδρα από το Τατζικιστάν που κατηγορείται ότι παρείχε στους δράστες χρηματοδότηση και επικοινωνία. (AP)
*Τρεις αστυνομικοί σκοτώνονται από πυρά κατά τη διάρκεια ενέδρας στην πόλη Κανιέτε της Χιλής, έπειτα από λανθασμένες κλήσεις έκτακτης ανάγκης. Μετά τον θανάσιμο πυροβολισμό των αστυνομικών, οι δράστες πυρπόλησαν το περιπολικό τους. (Reuters)

## 28 Απριλίου
**Τέχνες και πολιτισμός**
*Η Νικόλ Κίντμαν γίνεται η πρώτη Αυστραλή που κερδίζει το Βραβείο AFI Συνολικής Προσφοράς για τη συνεισφορά της στον αμερικανικό κινηματογράφο. (''Rolling Stone'')

**Καταστροφές και δυστυχήματα**
* Δεκαοκτώ άνθρωποι σκοτώνονται και άλλοι 32 τραυματίζονται από τη σύγκρουση λεωφορείου σε αυτοκινητόδρομο στο Μαλινάλκο του Μεξικού. (Reuters)

**Πολιτική και εκλογές**
*Αμερικανικές προεδρικές εκλογές (2024)
**Η υποψήφια των Πρασίνων στις προεδρικές εκλογές Τζιλ Στάιν συλλαμβάνεται ενώ συμμετέχει σε διαδήλωση υπέρ της Παλαιστίνης στο Πανεπιστήμιο Ουάσινγκτον στο Σεντ Λούις του Μιζούρι. (''Newsweek'')

## 29 Απριλίου
**Πόλεμος και επιθέσεις**
*Πόλεμος Χαμάς-Ισραήλ
**Δυνάμεις των Χούθι πλήττουν τέσσερα πλοία στην Ερυθρά Θάλασσα και καταστρέφουν το ελληνόκτητο φορτηγό πλοίο *Cyclades* με σημαία Μάλτας . (''The Jerusalem Post'') (AP)
**Σε αεροπορικές επιθέσεις του Ισραήλ στη Ράφα και στη Γάζα, σκοτώνονται τουλάχιστον 40 άτομα. (Reuters)
*Ρωσική εισβολή στην Ουκρανία
**Τέσσερις άνθρωποι σκοτώνονται και άλλοι 28 τραυματίζονται από ρωσικό πύραυλο στην Οδησσό. Η Ουκρανία λέει ότι η Ρωσία χρησιμοποίησε έναν βαλλιστικό πύραυλο τύπου Iskander-M στην επίθεση. (Reuters)

**Καταστροφές και δυστυχήματα**
*Τουλάχιστον 45 άνθρωποι σκοτώθηκαν και δεκάδες άλλοι αγνοούνται μετά την κατάρρευση φράγματος στο Μάι Μαχιού, στην Κένυα, εν μέσω των συνεχιζόμενων σφοδρών βροχοπτώσεων και πλημμυρών στη χώρα, οι οποίες έχουν σκοτώσει περισσότερους από 120 ανθρώπους. (Al Jazeera) (''The New York Times'')
*Από τη συντριβή στρατιωτικού ελικοπτέρου Mil Mi-17 στη Σάντα Ρόσα του Μπολίβαρ, στην Κολομβία, σκοτώνονται 9 στρατιώτες που επέβαιναν σε αυτό. (Infobae)

**Νόμος και έγκλημα**
*Τέσσερις αστυνομικοί και ένας ύποπτος σκοτώνονται και άλλοι τέσσερις τραυματίζονται σε ανταλλαγή πυροβολισμών στη Σάρλοτ της Βόρειας Καρολίνας, στις Ηνωμένες Πολιτείες. (Reuters) (BBC News)

**Πολιτική και εκλογές**
*Πριν από μια προγραμματισμένη πρόταση μομφής, ο Πρώτος Υπουργός της Σκωτίας Χαμζά Γιουσάφ ανακοινώνει ότι θα παραιτηθεί από το αξίωμά του. (CNBC) (''The New York Times'')
*Ο Ισπανός πρωθυπουργός Πέδρο Σάντσεθ δηλώνει ότι δεν θα παραιτηθεί, μετά την έναρξη προκαταρκτικής δικαστικής διαδικασίας κατά της συζύγου του Μαρίας για φερόμενη διαφθορά. (AP)

## 30 Απριλίου
**Πόλεμος και επιθέσεις**
*Ρωσική εισβολή στην Ουκρανία
*Ρωσικές δυνάμεις επιτίθενται στο Χάρκοβο με κατευθυνόμενες βόμβες, σκοτώνοντας τουλάχιστον δύο άτομα και τραυματίζοντας άλλα έξι. (Reuters)

**Καταστροφές και δυστυχήματα**
*Ο απολογισμός των νεκρών από τις συνεχιζόμενες πλημμύρες στην Κένυα αυξάνεται σε 169, ενώ 91 άνθρωποι δηλώνονται ως αγνοούμενοι. (''The Washington Post'')

**Υγεία και περιβάλλον**
*Το ηφαίστειο Όρος Ρουάνγκ στο Βόρειο Σουλαουέζι της Ινδονησίας, εκρήγνυται για δεύτερη φορά αυτόν τον μήνα, προκαλώντας την εκκένωση περισσότερων από 12.000 ανθρώπων. (Reuters) (Φωνή της Αμερικής)

**Νόμος και έγκλημα**
*Ένας άνδρας επιτίθεται σε ανθρώπους με σπαθί αφού πέφτει με αυτοκίνητο πάνω σε σπίτι στο Έινοτ του Λονδίνου, στο Ηνωμένο Βασίλειο, σκοτώνοντας ένα 14χρονο αγόρι και τραυματίζοντας άλλα τέσσερα άτομα, μεταξύ των οποίων και δύο αστυνομικούς. (BBC News) (''The New York Times'')

**Επιστήμη και τεχνολογία**
*Ένα κινεζικό διαστημόπλοιο που μεταφέρει το πλήρωμα του Σεντζού 17 προσγειώνεται πίσω στη Γη στην τοποθεσία Ντονφένγκ μετά την ολοκλήρωση της εξαήμερης αποστολής του στον διαστημικό σταθμό Τιανγκόνγκ. (AP)(SHINE)

04